

DOKUMENT JE ELEKTRONSKO PODPISAN!


Podpisnik: Tanja Pucelj Vidović Izdajatelj certifikata: SI-PASS-CA

Številka certifikata: 00D6034AF70000000057554884

Potek veljavnosti: 05. 09. 2028

Čas podpisa: 16. 09. 2025 14:44

Št. dokumenta: 35409-95/2025-2570-7



DOKUMENT JE ELEKTRONSKO PODPISAN!

Podpisnik: Ljubiša Stanojević Izdajatelj certifikata: SI-PASS-CA

Številka certifikata: 00F15538D9000000005755AE6B

Potek veljavnosti: 04. 12. 2028

Čas podpisa: 16. 09. 2025 10:14

Št. dokumenta: 35409-95/2025-2570-7

Številka: 35409-95/2025-2570-7

Datum: 16. 09. 2025

Ministrstvo za okolje, podnebje in energijo izdaja na podlagi 38.b člena Zakona o državni upravi (Uradni list RS, št. 113/05 – uradno prečiščeno besedilo, 89//07 – odl. US, 126/07 – ZUP-E, 48/09, 8/10 – ZUP-G, 8/12 – ZVRS-F, 21/12, 47/13, 12/14, 90/14, 51/16, 36/21, 82/21, 189/21, 153/22

in 18/23), 123. člena Zakona o urejanju prostora (Uradni list RS, št. [199/21](https://www.uradni-list.si/glasilo-uradni-list-rs/vsebina/2021-01-3971), [18/23](https://www.uradni-list.si/glasilo-uradni-list-rs/vsebina/2023-01-0348) – ZDU- 1O, [78/23](https://www.uradni-list.si/glasilo-uradni-list-rs/vsebina/2023-01-2478) – ZUNPEOVE, [95/23](https://www.uradni-list.si/glasilo-uradni-list-rs/vsebina/2023-01-2670) – ZIUOPZP, [23/24,](https://www.uradni-list.si/glasilo-uradni-list-rs/vsebina/2024-01-0694) [109/24](https://www.uradni-list.si/glasilo-uradni-list-rs/vsebina/2024-01-3541) in [25/25](https://www.uradni-list.si/glasilo-uradni-list-rs/vsebina/2025-01-0872) – odl. US), v povezavi s

petim odstavkom 80. člena Zakona o varstvu okolja (Uradni list RS, št. [44/22,](https://www.uradni-list.si/glasilo-uradni-list-rs/vsebina/2022-01-0873) [18/23](https://www.uradni-list.si/glasilo-uradni-list-rs/vsebina/2023-01-0348) – ZDU- 1O, [78/23](https://www.uradni-list.si/glasilo-uradni-list-rs/vsebina/2023-01-2478) – ZUNPEOVE, [23/24,](https://www.uradni-list.si/glasilo-uradni-list-rs/vsebina/2024-01-0693) [21/25](https://www.uradni-list.si/glasilo-uradni-list-rs/vsebina/2025-01-0757) – ZOPVOOV in [56/25](https://www.uradni-list.si/glasilo-uradni-list-rs/vsebina/2025-01-2264) – PoZ), v zadevi ugotavljanja sprejemljivosti vplivov izvedbe Občinskega podrobnega prostorskega načrta za območje ob Belokranjski ulici v Mestni občini Maribor na okolje, pripravljavcu plana: Mestni občini Maribor, Ulica heroja Staneta 1, 2000 Maribor, ki ga po pooblastilu župana zastopa gospa Maja Reichenberg Heričko iz Urada za komunalo, promet in prostor Mestne uprave Mestne občine Maribor, naslednje

# M N E N J E

1. Vplivi plana na okolje, ugotovljeni v postopku celovite presoje vplivov na okolje za Občinski podrobni prostorski načrt za območje ob Belokranjski ulici v Mestni občini Maribor so, ob upoštevanju omilitvenih ukrepov, določenih v poglavju 6 Okoljskega poročila za Občinski podrobni prostorski načrt za območje ob Belokranjski ulici v Mestni občini Maribor, ki ga je izdelala LUČKA, okoljske in prostorske študije, Vanja Šendlinger

s. p., Vrbljene 21, 1292 Ig pri Ljubljani (št. projekta: OP-41/23-b, datum: februar 2025), poglavju 8 Dodatka za presojo sprejemljivosti vplivov na varovana območja, ki ga je izdelal 3arh d. o. o., Janežičeva cesta 1, 1000 Ljubljana (št. naloge: 12-2023, datum: januar 2025), ter vključenih v 18., 23. in 25. člen predloga Odloka o Občinskem podrobnem prostorskem načrtu za območje ob Belokranjski ulici v Mestni občini Maribor, ki ga je izdelal ZUM urbanizem, planiranje, projektiranje d.o.o. Grajska ulica 7, 2000 Maribor (št. naloge: 23026, datum: julij 2025), sprejemljivi.

1. V tem postopku ni bilo stroškov.

# O b r a z l o ž i t e v :

I .

Ministrstvo za okolje, podnebje in energijo, Direktorat za okolje, Sektor za okoljske presoje (v nadaljnjem besedilu: ministrstvo) je dne 22.7.2025 prejel vlogo Mestne občine Maribor (v nadaljnjem besedilu: pripravljavec plana) št. 3503-6/2024-38 z dne 22.7.2025 za izdajo mnenja o sprejemljivosti vplivov izvedbe Občinskega podrobnega prostorskega načrta za območje ob

Belokranjski ulici v Mestni občini Maribor (v nadaljnjem besedilu: plan) na okolje, na podlagi četrtega odstavka 123. člena, v povezavi z 129. členom Zakona o urejanju prostora Zakona o urejanju prostora (Uradni list RS, št. [199/21](https://www.uradni-list.si/glasilo-uradni-list-rs/vsebina/2021-01-3971), [18/23](https://www.uradni-list.si/glasilo-uradni-list-rs/vsebina/2023-01-0348) – ZDU-1O, [78/23](https://www.uradni-list.si/glasilo-uradni-list-rs/vsebina/2023-01-2478) – ZUNPEOVE, [95/23](https://www.uradni-list.si/glasilo-uradni-list-rs/vsebina/2023-01-2670) – ZIUOPZP, [23/24,](https://www.uradni-list.si/glasilo-uradni-list-rs/vsebina/2024-01-0694) [109/24](https://www.uradni-list.si/glasilo-uradni-list-rs/vsebina/2024-01-3541) in [25/25](https://www.uradni-list.si/glasilo-uradni-list-rs/vsebina/2025-01-0872) – odl. US; v nadaljnjem besedilu: ZUreP-3) in v skladu s petim odstavkom 80. člena Zakona o varstvu okolja (Uradni list RS, št. [44/22,](https://www.uradni-list.si/glasilo-uradni-list-rs/vsebina/2022-01-0873) [18/23](https://www.uradni-list.si/glasilo-uradni-list-rs/vsebina/2023-01-0348) – ZDU-1O, [78/23](https://www.uradni-list.si/glasilo-uradni-list-rs/vsebina/2023-01-2478) – ZUNPEOVE, [23/24,](https://www.uradni-list.si/glasilo-uradni-list-rs/vsebina/2024-01-0693) [21/25](https://www.uradni-list.si/glasilo-uradni-list-rs/vsebina/2025-01-0757) – ZOPVOOV in [56/25](https://www.uradni-list.si/glasilo-uradni-list-rs/vsebina/2025-01-2264) – PoZ; v nadaljnjem besedilu: ZVO-2). Pripravljavec plana je k vlogi priložil tudi pisno pooblastilo župana Mestne občine Maribor št. 10001-30/2017-5 z dne 12.11.2021, s katerim je pooblastil gospo Maja Reichenberg Heričko iz Urada za komunalo, promet in prostor Mestne uprave Mestne občine Maribor, za zastopanje v predmetnem postopku.

Pripravljavec plana je v svoji vlogi navedel, da je bilo javno naznanilo in gradivo javne razgrnitve (predlog plana z okoljskim poročilom z dodatkom za varovana območja narave ter druga gradiva), javno razgrnjeno od 29.5.2025 do 4.7.2025 na spletni strani [https://prostor.maribor.si/prostorski-](https://prostor.maribor.si/prostorski-akti/javne-razgrnitve/objava/1464/286) [akti/javne-razgrnitve/objava/1464/286](https://prostor.maribor.si/prostorski-akti/javne-razgrnitve/objava/1464/286), ter da času javne razgrnitve in javne obravnave dne 18.6.2025 ni prejel pripomb na izdelano okoljsko poročilo z dodatkom za varovana območja.

II.

Skladno z določili 123. člena ZUreP-3, občina po objavi predloga plana in predloga okoljskega poročila pozove ministrstvo, pristojno za celovito presojo vplivov na okolje, naj v 45 dneh ugotovi, ali so vplivi izvedbe predloga plana na okolje sprejemljivi. Ministrstvo, pristojno za celovito presojo vplivov na okolje pri tem, kot posvetovanje z organi, ki jih zadevajo okoljski vplivi, upošteva tudi mnenja nosilcev urejanja prostora tistih državnih nosilcev urejanja prostora, ki sodelujejo pri celoviti presoji vplivov na okolje.

V skladu z določili petega odstavka 123. člena ZUreP-3, če je predlog plana enak osnutku plana, za katerega je že bilo pridobljeno mnenje o sprejemljivosti vplivov izvedbe plana na okolje iz tretjega odstavka prejšnjega člena, se to mnenje šteje za mnenje ministrstva, pristojnega za celovito presojo vplivov na okolje, iz prejšnjega odstavka.

V skladu z določili prvega odstavka 129. člena ZUreP-3, za postopek priprave občinskega

prostorskega podrobnega načrta (v nadaljnjem besedilu: OPPN) se smiselno uporabljajo 119. do

124. člen tega zakona, za kratek postopek sprememb in dopolnitev OPPN pa 125. člen tega zakona, če ta zakon ne določa drugače. Tretji odstavek 122. člena ZUreP-3 določa, da ministrstvo, pristojno za celovito presojo vplivov na okolje, in tisti državni nosilci urejanja prostora, ki sodelujejo pri celoviti presoji vplivov na okolje, v roku iz prejšnjega odstavka predložijo tudi mnenje o ustreznosti okoljskega poročila in sprejemljivosti vplivov izvedbe plana na okolje s stališča svoje pristojnosti.

Peti odstavek 80. člena ZVO-2 določa, da na podlagi mnenj ministrstev in drugih organizacij, ki so glede na vsebino plana pristojne za posamezne zadeve varstva okolja, narave, podnebnih sprememb, za varstvo ali rabo naravnih dobrin, krajine, za varstvo zdravja ljudi ali varstvo kulturne dediščine, ter lastnih ugotovitev, ministrstvo pripravi mnenje o ustreznosti dopolnjenega okoljskega poročila in sprejemljivosti vplivov izvedbe plana na okolje. Ministrstvo na podlagi plana in okoljskega poročila preuči sprejemljivost vplivov izvedbe plana na okolje ter o tem pripravi pisno mnenje, ki ga skupaj z mnenji ministrstev in organizacij iz drugega odstavka tega člena pošlje pripravljavcu plana najkasneje v 30 dneh od prejema plana in okoljskega poročila oziroma dopolnjenega okoljskega poročila.

Na podlagi določil prvega odstavka 20. člena Uredbe o okoljskem poročilu in podrobnejšem postopku celovite presoje vplivov izvedbe planov na okolje (Uradni list RS, št. [73/05](https://www.uradni-list.si/glasilo-uradni-list-rs/vsebina/2005-01-3253) in [44/22](https://www.uradni-list.si/glasilo-uradni-list-rs/vsebina/2022-01-0873) – ZVO-2; v nadaljnjem besedilu: Uredba o okoljskem poročilu), ministrstvo na podlagi osnutka

plana, okoljskega poročila in njegove revizije pripravi pisno mnenje o sprejemljivosti vplivov plana in ga skupaj s pisnimi mnenji ministrstev in drugih organizacij iz 18. člena te uredbe o sprejemljivosti vplivov plana na okolje s stališča njihove pristojnosti ter morebitnimi stališči oziroma pripombami države članice Evropske unije zaradi čezmejnega vpliva plana na okolje pošlje pripravljavcu plana. Drugi odstavek 20. člena Uredbe o okoljskem poročilu določa, da pripravljavec plana mora pri dokončnem oblikovanju plana po opravljeni javni razgrnitvi v čim večji meri upoštevati mnenja in stališča iz prejšnjega odstavka ter mnenja in pripombe javnosti ali jih zavrniti z utemeljitvijo.

III.

Ministrstvo je v postopku preverilo sprejemljivost vplivov izvedbe plana na okolje, ter pregledalo in preučilo naslednja gradiva in mnenja ministrstev in organizacij, ki sodelujejo v postopku celovite presoje vplivov na okolje (v nadaljnjem besedilu: CPVO) in so glede na vsebino plana pristojni za posamezne zadeve varstva okolja, narave, podnebnih sprememb, za varstvo ali rabo naravnih dobrin, krajine, za varstvo zdravja ljudi ali varstvo kulturne dediščine:

* predlog Odloka o Občinskem podrobnem prostorskem načrtu za območje ob Belokranjski ulici v Mestni občini Maribor, ki ga je izdelal ZUM urbanizem, planiranje, projektiranje

d.o.o. Grajska ulica 7, 2000 Maribor (št. naloge: 23026, datum: julij 2025);

* Okoljsko poročilo za Občinski podrobni prostorski načrt za območje ob Belokranjski ulici v Mestni občini Maribor, ki ga je izdelala LUČKA, okoljske in prostorske študije, Vanja Šendlinger s. p., Vrbljene 21, 1292 Ig pri Ljubljani (št. projekta: OP-41/23-b, datum: februar 2025), z Dodatkom za presojo sprejemljivosti vplivov na varovana območja, ki ga je izdelal 3arh d. o. o., Janežičeva cesta 1, 1000 Ljubljana (št. naloge: 12-2023, datum: januar 2025);
* mnenje Zavoda RS za varstvo narave, OE Maribor št. 3563-0172/2024-15 z dne 28.5.2025;
* mnenje Ministrstva za kulturo št. 35012-32/2025-3340-10 z dne 23.4.2025;
* mnenje Ministrstva za zdravje št. 354-41/2025-2711-9 z dne 11.8.2025 s prilogo – mnenjem Nacionalnega laboratorija za zdravje, okolje in hrano (NLZOH) št. 2940- 09/1649-25 / NP – 5528011-1 z dne 8.8.2025;
* mnenje Ministrstva za naravne vire in prostor, Direkcije RS za vode, št. 35019-45/2025- 2 z dne 15.9.2025.

Ministrstvo je s pregledom in preučitvijo javno razgrnjenih gradiv (predloga Odloka o Občinskem podrobnem prostorskem načrtu za območje ob Belokranjski ulici v Mestni občini Maribor, okoljskega poročila za plan ter dodatka za presojo sprejemljivosti vplivov na varovana območja) na spletni povezavi: <https://prostor.maribor.si/prostorski-akti/javne-razgrnitve/objava/1464/286> ugotovilo, da med trajanjem javne razgrnitve niso bile podane pripombe ali predlogi javnosti na javno razgrnjeno gradivo. Na podlagi pregleda in preučitve pridobljenih mnenj ministrstev in organizacij, ki sodelujejo v postopku CPVO, o sprejemljivosti vplivov plana, je bilo ugotovljeno:

* Zavod RS za varstvo narave, OE Maribor je v mnenju št. 3563-0172/2024-15 z dne 28.5.2025 navedel, da so vplivi izvedbe OPPN za območje ob Belokranjski ulici v Mestni občini Maribor s stališča varstva narave sprejemljivi, saj plan ustrezno upošteva omilitvene ukrepe okoljskega poročila, dodatka k okoljskemu poročilu in splošne ter konkretne naravovarstvene smernice.
* Ministrstvo za kulturo je v mnenju št. 35012-32/2025-3340-10 z dne 23.4.2025 navedlo, da je v okoljskem poročilu ustrezno pojasnjen tudi morebiten vpliv na potencialne arheološke ostaline, zato mnenjedajalec s področja varstva kulturne dediščine meni, da so vplivi izvedbe plana na kulturno dediščino sprejemljivi.
* Ministrstvo za zdravje je v mnenju št. 354-41/2025-2711-9 z dne 11.8.2025 navedlo, da soglaša z mnenjem, ki ga je zanj pripravil Nacionalni laboratorij za zdravje, okolje in hrano (NLZOH) pod št. 2940-09/1649-25 / NP – 5528011-1 z dne 8.8.2025. NLZOH je v mnenju,

pripravljenem za mnenjedajalca s področja varovanja zdravja in ljudi navedel, da po pregledu dokumentacije ugotavlja, da je predlog OPPN za območje ob Belokranjski ulici v Mestni občini Maribor, s stališča varovanja zdravja ljudi pred vplivi iz okolja, sprejemljiv.

* Ministrstvo za naravne vire in prostor, Direkcija RS za vode, je v mnenju št. 35019- 45/2025-2 z dne 15.9.2025 navedla, da iz predloženega predloga OPPN in okoljskega poročila izhaja, da so vplivi izvedbe OPPN na okolje, z vidika upravljanja z vodami sprejemljivi.

IV.

Skladno s šestim odstavkom 22. člena Uredbe o okoljskem poročilu morajo biti v dokumentu o potrditvi plana navedeni tudi omilitveni ukrepi, s katerimi se odpravljajo pričakovani bistveni ali uničujoči vplivi, merila in pogoji, ki morajo biti izpolnjeni, da se plan lahko izvede ter načini spremljanja izvajanja plana.

Na podlagi pregleda in preučitve okoljskega poročila z dodatkom za predmetni plan ter predloga plana, ministrstvo ugotavlja, da so omilitveni ukrepi določeni v poglavju 6 Okoljskega poročila za Občinski podrobni prostorski načrt za območje ob Belokranjski ulici v Mestni občini Maribor, ki ga je izdelala LUČKA, okoljske in prostorske študije, Vanja Šendlinger s. p., Vrbljene 21, 1292 Ig pri Ljubljani (št. projekta: OP-41/23-b, datum: februar 2025), poglavju 8 Dodatka za presojo sprejemljivosti vplivov na varovana območja, ki ga je izdelal 3arh d. o. o., Janežičeva cesta 1, 1000 Ljubljana (št. naloge: 12-2023, datum: januar 2025), ter vključeni v 18., 23. in 25. člen predloga Odloka o Občinskem podrobnem prostorskem načrtu za območje ob Belokranjski ulici v Mestni občini Maribor, ki ga je izdelal ZUM urbanizem, planiranje, projektiranje d.o.o. Grajska ulica 7, 2000 Maribor (št. naloge: 23026, datum: julij 2025).

Spremljanje stanja okolja (s kazalci stanja okolja in nosilci spremljanja stanja) je določeno v poglavju 7 navedenega okoljskega poročila ter poglavju 9 dodatka k okoljskemu poročilu. Rešitve in ukrepi za celostno ohranjanje kulturne dediščine, varovanje okolja in naravnih virov ter ohranjanje narave in varovanje zdravja ljudi, ter za obrambo ter varstvo pred naravnimi in drugimi nesrečami, so vključeni v 17. – 26. člen predloga predmetnega plana.

V.

Ministrstvo na podlagi pregleda in preučitve gradiv po izvedeni javni razgrnitvi, za katera ugotavlja, da v času javne razgrnitve, kakor tudi na javni obravnavi dne 18.6.2025 niso bila predmet sprememb ali dopolnitev zaradi podanih pripomb ali predlogov javnosti, ob upoštevanju mnenj ministrstev in organizacij iz 80. člena ZVO-2 ugotavlja, da so vplivi izvedbe plana sprejemljivi, ob upoštevanju omilitvenih ukrepov, določenih v okoljskem poročilu z dodatkom, ter vključenih v predlog plana, kakor tudi spremljanja stanja okolja in načinov spremljanja izvedbe plana. Zato je ministrstvo v predmetni zadevi odločilo tako, kot je navedeno v 1. točki izreka tega mnenja.

Ministrstvo je v postopku odločilo tudi o stroških. Skladno z 2. členom ZUreP-3, varstvo okolja, ohranjanje narave, varovanje kulturne dediščine, varovanje kmetijskih zemljišč in drugih kakovosti prostora, sodijo med cilje urejanja prostora, ki so v javnem interesu. V skladu z določili

4. člena Zakona o splošnem upravnem postopku (Uradni list RS, št. 24/06-ZUP-UPB2, 105/06- ZUS-1, 126/07, 65/08, 8/10, 82/13, 175/20-ZIUOPDVE in 3/22 – ZDeb; v nadaljnjem besedilu: ZUP), se upravni postopek smiselno uporablja tudi v drugih javnopravnih zadevah, ki nimajo značaja upravne zadeve po 2. členu tega zakona, kolikor ta področja niso urejena s posebnim

postopkom. Postopek izdaje mnenja o sprejemljivosti vplivov plana na okolje ni upravni postopek, vendar predstavlja javnopravno zadevo, zato so pri njegovem vodenju bila smiselno uporabljena pravila upravnega postopka.

V tem postopku stroški niso nastali, zato je ministrstvo, ob smiselni uporabi petega odstavka 213.

člena, v povezavi s 118. členom ZUP, odločilo tako, kot izhaja iz 2. točke izreka tega mnenja.

Mnenju o sprejemljivosti vplivov izvedbe predmetnega plana na okolje so priložena tudi mnenja ministrstev in organizacij, pristojnih za posamezne zadeve varstva okolja, narave, varstva ali rabe naravnih dobrin, varstva zdravja ljudi ter varstva kulturne dediščine.

Pripravil:

dr. Tanja Pucelj Vidović

Ljubiša Stanojević Vodja Sektorja za okoljske presoje Podsekretar

Priloge:

* mnenje Zavoda RS za varstvo narave, OE Maribor št. 3563-0172/2024-15 z dne 28.5.2025;
* mnenje Ministrstva za kulturo št. 35012-32/2025-3340-10 z dne 23.4.2025;
* mnenje Ministrstva za zdravje št. 354-41/2025-2711-9 z dne 11.8.2025 s prilogo – mnenjem Nacionalnega laboratorija za zdravje, okolje in hrano (NLZOH) št. 2940- 09/1649-25 / NP – 5528011-1 z dne 8.8.2025;
* mnenje Ministrstva za naravne vire in prostor, Direkcije RS za vode, št. 35019-45/2025- 2 z dne 15.9.2025.

Vročiti (ZUP - elektronsko):

* pripravljavec plana: Mestna občina Maribor; [mestna.obcina@maribor.si](mailto:mestna.obcina@maribor.si)
* pooblaščenka: gospa Maja Reichenberg Heričko, Urad za komunalo, promet in prostor Mestne uprave Mestne občine Maribor; [mestna.obcina@maribor.si](mailto:mestna.obcina@maribor.si)

V vednost (elektronsko):

* Ministrstvo za kulturo, Direktorat za kulturno dediščino; [gp.mk@gov.si](mailto:gp.mk@gov.si)
* Ministrstvo za naravne vire in prostor, Direkcija RS za vode; [gp.drsv@gov.si](mailto:gp.drsv@gov.si)
* Ministrstvo za zdravje, Direktorat za javno zdravje; [gp.mz@gov.si](mailto:gp.mz@gov.si)
* Zavod za varstvo narave, OE Maribor; [info.mb@zrsvn.si](mailto:info.mb@zrsvn.si)